23. ΑΠΟΦΑΣΙΣ ΔΙΟΙΚΗΤΙΚΟΥ ΣΥΜΒΟΥΛΙΟΥ ΤΟΥ Ι.Κ.Α.  Αριθ. 519 της 18 Αυγ./21 Νοεμ. 1967 (ΦΕΚ Β΄ 676) Περί επεκτάσεως της παρά τω Ι.Κ.Α. ασφαλίσεως εις τας περιοχάς των Σταθμών E/W και F/S του Γ.Ε.Α. Λαβόν υπ' όψιν: α)Τας διατάξεις των άρθρ. 2, 3, 4, 7 και 13 του Α. Ν. 1846/51 «περί Κοινωνικών Ασφαλίσεων», ως ετροποποιήθησαν. β)Τας διατάξεις των άρθρ. 5 και 7 του Ν.Δ. 3710/1957 "περί τροποποιήσεως της περί διοικήσεως και ελέγχου του Ι.Κ.Α. νομοθεσίας". γ)Τας διατάξεις των άρθρ. 1-4 της υπ' αριθ. 55575/Ι.479/18.11.1965 ΑΥΕ (ΦΕΚ 816/1965 τ.Β΄). δ)Το υπ' αριθ. 79848/1967 Εισηγητικόν Σημείωμα της Δ/νσεως Υπαγωγής εις Ασφάλισιν, περί επεκτάσεως της παρά τω Ι.Κ.Α. ασφαλίσεως εις τας περιοχάς λειτουργίας των Σταθμών Ε/W και F/S του Γ.Ε.Α., αποφασίζει ομοφώνως:  Την επέκτασιν της παρά τω Ι.Κ.Α. ασφαλίσεως δια τους εν άρθρ. 1 παρ. 2 του Α.Ν. 1846/51 κλάδους εις απάσας τας επαγγελματικάς κατηγορίας των μισθωτών των ανά την χώραν λειτουργούντων Σταθμών Ε/W και F/S του Γ.Ε.Α. (εν οις και οι Κεφαλληνίας, Πηλίου, Ισμάρου και Βιτσίου). Έναρξις εφαρμογής της ασφαλίσεως ορίζεται η πρώτη του μεθεπομένου μηνός από της δημοσιεύσεως της παρούσης εις την Εφημερίδα της Κυβερνήσεως. 